Nøtterøy Skolekorps

Nøtterøy Skolekorps er et musikkorps på Nøtterøy i Færder kommune i Vestfold. Korpset er kommunens eneste skolekorps. Nøtterøy Skolekorps har over hundre medlemmer fordelt på tre korps: aspirantkorps, juniorkorps og seniorkorps.Nøtterøy Skolekorps - Hvem er vi

Nøtterøy Skolekorps har blitt norgesmester i marsjering i 2007, 2009 og 2011.Norges Musikkorps Forbund – Resultater NM marsjering

 Virksomhet 
Nøtterøy Skolekorps hadde 31. desember 2012 106 medlemmer fordelt på tre selvstendige korps: aspirantkorpset, juniorkorpset og seniorkorpset. Korpsene er delt inn etter antall år en har gått i skolekorpset. Første året i aspirantkorpset, andre- og tredjeåret i juniorkorpset og fra fjerdeåret i seniorkorpset.

Dirigent for seniorkorpset er Tibor Szurcsik og dirigent for aspirant-  og juniorkorpset er Anett Szurcsik-Bubreg.Nøtterøy skolekorps – DirigenterNøtterøy Kommune - Kulturskolen og korpsene  Marsjinstruktør for seniorkorpset er Tor André Stokness.

 Historikk 
I skoleåret 1948/49 diskuterte foreldre knyttet til Grindløkken skole mulighetene for å danne et guttemusikkorps på Nøtterøy. Resultatet ble at representanter fra ulike skolekretser på Nøtterøy ble innkalt til møte på Tinghaug 21. oktober 1950 hvor skolekorpset ble stiftet. De første årene het korpset Nøtterøy guttemusikkorps. På årsmøtet i 1965 ble navnet på korpset endret til Nøtterøy Gutte- og Jentekorps. I 1991 ble skolekorpset slått sammen med Nøtterøys andre skolekorps, Teie Skolekorps, og tok sammen navnet Nøtterøy Skolekorps.Nøtterøy skolekorps hjemmeside – Historie. Besøkt 17. mai 2013.Ynglingefestivalen - Informasjon om Nøtterøy Skolekorps

I 2010 feiret Nøtterøy Skolekorps 60 år. Seniorkorpset og juniorkorpset dro i den forbindelse til Alexandria i Minnesota, USA. Skolekorpset deltok på Vikingland Band Festival sammen med 21 amerikanske High-School Band.Nøtterøy skolekorps – Jubileumstur til Alexandria 24/6-1/7 2010

I 2011 mottok Nøtterøy Skolekorps Nøtterøy kommunes kulturpris.Norges Musikkorps Forbund - Korps får heder og ære Begrunnelsen var at korpset har gjort seg bemerket både i og utenfor egen kommune. Korpset har gjennom flere år utmerket seg med å bli norgesmestere i marsjering.
Det ble også lagt vekt på at Nøtterøy Skolekorps er godt drevet, og er Norges fjerde største skolekorps.Nøtterøy Skolekorps - Nøtterøy Kommunes Kulturpris 2011

 NM i marsjering 
Nøtterøy Skolekorps har regelmessig deltatt i NM marsjering innenfor kategorien gatemarsj siden NM i marsjering ble etablert i 2004. Skolekorpset har deltatt 2004, 2007, 2008, 2009 og 2011.

Første gang skolekorpset deltok i 2004, endte korpset opp på sisteplass med 75 poeng av 100 mulige. De påfølgende årene økte nivået til skolekorpset drastisk.
I 2007 endte dermed Nøtterøy opp på delt 1.-plass med 90 poeng Tønsbergs Blad - Ble norgesmestere likevel og i 2008 kom de på 3.-plass.

I 2009 vant Nøtterøy Skolekorps med en poengsum på 95 poeng (95 marsjering/95 musikalsk). Dette er den høyeste poengsummen som er gitt i NM marsjering. I 2011 vant Nøtterøy Skolekorps igjen NM marsjering, denne gangen med en poengsum på 92.Tønsbergs Blad - Disse marsjerer best i landet

De vant også både i 2018 og 2023, og er dermed regjerende Norgesmestere.

 Referanser 

 Eksterne lenker 


Kategori:Norske skolekorps
Kategori:Kultur i Færder
Kategori:Nøtterøy
Kategori:Musikk i Vestfold